טוסין אדאראביויו

**עבדול-נאסיר אולוואטוסין אולוואדויאינסולאמי אדאראביויו** (באנגלית: **Abdul-Nasir Oluwatosin Oluwadoyinsolami Adarabioyo**; נולד ב-24 בספטמבר 1997), הידוע בשם **טוסין**, הוא כדורגלן אנגלי ממוצא ניגרי, המשחק בעמדת הבלם בצ'לסי מהפרמייר ליג.

## קריירת מועדונים
### מנצ'סטר סיטי
אדאראביויו נולד בלונדון, להורים מניגריה, וגדל בעיר מנצ'סטר. הוא הצטרף בגיל חמש למחלקת הנוער של מנצ'סטר סיטי. ובעונת 2015/2016 זומן לראשונה לסגל הקבוצה הבוגרת וישב על הספסל בשני משחקי ליגת האלופות במסגרת שלב הבתים נגד יובנטוס ובורוסיה מנשנגלדבאך. אדאראביויו ערך את הופעת הבכורה שלו בבוגרים ב-21 בפברואר 2016, כשפתח בהרכב במשחק הגביע בו הפסידה סיטי 1–5 לצ'לסי. לקראת עונת 2016/2017, ולאחר מינויו של פפ גווארדיולה למאמן, קודם אדאראביויו להרכב הקבוצה הבוגרת. ב-24 באוגוסט 2016 ערך את הופעת הבכורה שלו באירופה כשעלה כמחליף בניצחון 1–0 על סטיאווה בוקרשט בשלב הפלייאוף של מוקדמות ליגת האלופות, הוא שיחק גם בגביע הליגה בעונה זו, ואף על פי שלא שותף במסגרת הפרמייר ליג הוא זכה להארכת חוזה בסיום העונה. גם בעונת 2017/2018 לא זכה טוסין לדקות בליגה והוא עלה לשחק רק ב-4 משחקים, שניים בגביע ו-2 בגביע הליגה בו זכתה סיטי.

#### השאלה לוסט ברומיץ' אלביון
ב-3 באוגוסט 2018, הושאל טוסין לווסט ברומיץ' אלביון מהצ'מפיונשיפ לעונה אחת. הוא ערך את הופעת הבכורה שלו במועדון ארבעה ימים לאחר מכן, בתיקו 1–1 נגד נוטינגהאם פורסט. טוסין ערך 36 הופעות בכל המסגרות במדי וסט ברומיץ' וסייע לה להעפיל לפלייאוף העלייה לפרמייר ליג, לאחר שסיימה את העונה במקום הרביעי בליגה, אך בפלייאוף הפסידה ברומיץ' לאסטון וילה ונותרה בצ'מפיונשיפ. ולאחר סיום העונה הוא שב למנצ'סטר סיטי.

#### השאלה לבלקבורן רוברס
ב-31 ביולי 2019, הושאל טוסין לבלקברן רוברס לעונה נוספת בצ'מפיונשיפ, ב-10 באוגוסט 2019 הוא ערך את הופעת הבכורה שלו במועדון בהפסד 0–2 לפולהאם. ב-2 בנובמבר 2019 כבש טוסין את שערו הראשון במועדון ובקריירה הבוגרת שלו בניצחון של בלקברן 2–1 על שפילד וונסדיי. תקופת ההשאלה שלו הוארכה כדי שיוכל לסיים בבלקברן את העונה שהופסקה זמנית בחודש מרץ עקב מגפת הקורונה, ובסך הכל הוא סיים את עונת ההשאלה שלו בבלקברן עם 3 שערים ב-35 הופעות בכל המסגרות.

### פולהאם
ב-5 באוקטובר 2020, חתם טוסין על חוזה ל-3 שנים עם אופציה לשנה נוספת בפולהאם מהפרמייר ליג. ב-18 באוקטובר ערך טוסין הופעת בכורה בפולהאם ובפרמייר ליג בתיקו 1–1 מול שפילד יונייטד. הוא השתלב טוב בפולהאם והפך לשחקן הרכב בקבוצה, ואת עונת הבכורה שלו במועדון סיים עם 34 הופעות בכל המסגרות, אך פולהאם ירדה לצ'מפיונשיפ בסיום העונה. ב-3 בדצמבר 2021 כבש טוסין את שערו הראשון במדי פולהאם בתיקו 1–1 נגד בורנמות'. והוא שימש תפקיד מרכזי בקבוצה שזכתה באליפות הצ'מפיונשיפ ושבה לפרמייר ליג כשהוא סיים את העונה עם שני שערים ב-44 הופעות בכל המסגרות. ונכנס לנבחרת העונה בליגה. ב-16 בספטמבר 2022 כבש טוסין את שערו הראשון בפרמייר ליג בניצחון של פולהאם 3–2 על נוטינגהאם פורסט. ואת עונת 2022/2023 סיים טוסין עם שער אחד ב-29 הופעות בכל המסגרות. בעונת 2023/2024 כבש טוסין 2 שערים ב-25 הופעות בכל המסגרות עבור פולהאם, אך עם סיום העונה שמו נמנה בין השחקנים שיעזבו את המועדון בתום חוזיהם.

### צ'לסי
ב-7 ביוני 2024, פורסם כי אדאראביויו יצטרף לצ'לסי בהעברה חופשית ב-1 ביולי 2024, ויחתום על חוזה לארבע שנים במועדון. ב-22 באוגוסט ערך טוסין את הופעת הבכורה הרשמית שלו במדי צ'לסי בניצחון 2–0 על סרבט ז'נבה במסגרת שלב הפלייאוף במוקדמות הקונפרנס ליג. ב-14 בספטמבר ערך טוסין את הופעת הבכורה שלו בפרמייר ליג במדי צ'לסי בניצחון 1–0 על בורנמות'. ב-7 בנובמבר, הוא כבש את שערו הראשון עבור צ'לסי בניצחון 8–0 על נואה במסגרת שלב הליגה בקונפרנס ליג. ב-20 בינואר 2025 כבש טוסין את שער הפרמייר ליג הראשון שלו בצ'לסי בניצחון 3–1 על וולבס. ואת עונת הבכורה שלו בצ'לסי הוא סיים עם 5 שערים ב-41 הופעות בגל המסגרות, והיה שותף לזכייתה של צ'לסי בגביע העולם למועדונים. ובקונפרנס ליג שם גם נבחר לנבחרת העונה.
## סטטיסטיקות קריירה
### מועדונים
מעודכן ל-17 בינואר 2026

## תארים
**מנצ'סטר סיטי**
* גביע הליגה: 2017/2018

**פולהאם**
* הצ'מפיונשיפ: 2021/2022

**צ'לסי**
* הקונפרנס ליג: 2024/2025
* גביע העולם למועדונים: 2025

**אישיים**
* נבחרת העונה בצ'מפיונשיפ: 2021/2022
* נבחרת העונה בקונפרנס ליג: 2024/2025
## קישורים חיצוניים

## הערות שוליים

קטגוריה:כדורגלנים אנגלים
קטגוריה:מנצ'סטר: כדורגלנים
קטגוריה:כדורגלני מנצ'סטר סיטי
קטגוריה:כדורגלני וסט ברומיץ' אלביון
קטגוריה:כדורגלני בלקברן רוברס
קטגוריה:כדורגלני פולהאם
קטגוריה:כדורגלני צ'לסי
קטגוריה:אנגלים ממוצא ניגרי
קטגוריה:אנגלים שנולדו ב-1997
קטגוריה:דפים עם תרגומים שלא נסקרו